CELEX: 62019CB0837
Language: mt
Date: 2020-09-17 00:00:00
Title: Kawża C-837/19: Digriet tal-Qorti tal-Ġustizzja (It-Tmien Awla) tas-17 ta’ Settembru 2020 (talba għal deċiżjoni preliminari tat-Tribunal Arbitral Tributário (Centro de Arbitragem Administrativa – CAAD) – il-Portugall) – Super Bock Bebidas SA vs Autoridade Tributária e Aduaneira (Rinviju għal deċiżjoni preliminari – Tassazzjoni – Taxxa fuq il-valur miżjud (VAT) – Tnaqqis tat-taxxa tal-input imħallsa – Sitt Direttiva 77/388/KEE – Artikolu 17(6) – Direttiva 2006/112/KE – Artikoli 168 u 176 – Esklużjoni tad-dritt għal tnaqqis – Akkwist ta’ servizzi ta’ akkomodazzjoni, ta’ ikel, ta’ xorb, ta’ kiri ta’ karozzi, ta’ karburant u ta’ pedaġġ – Klawżola ta’ standstill – Adeżjoni għall-Unjoni Ewropea)

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/18
            
         
      Digriet tal-Qorti tal-Ġustizzja (It-Tmien Awla) tas-17 ta’ Settembru 2020 (talba għal deċiżjoni preliminari tat-Tribunal Arbitral Tributário (Centro de Arbitragem Administrativa – CAAD) – il-Portugall) – Super Bock Bebidas SA vs Autoridade Tributária e Aduaneira
      (Kawża C-837/19) (1)
      
      (Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Tnaqqis tat-taxxa tal-input imħallsa - Sitt Direttiva 77/388/KEE - Artikolu 17(6) - Direttiva 2006/112/KE - Artikoli 168 u 176 - Esklużjoni tad-dritt għal tnaqqis - Akkwist ta’ servizzi ta’ akkomodazzjoni, ta’ ikel, ta’ xorb, ta’ kiri ta’ karozzi, ta’ karburant u ta’ pedaġġ - Klawżola ta’ standstill - Adeżjoni għall-Unjoni Ewropea)
      (2020/C 414/23)
      Lingwa tal-kawża: il-Portugiż
      
         Qorti tar-rinviju
      
      Tribunal Arbitral Tributário (Centro de Arbitragem Administrativa – CAAD)
      
         Partijiet fil-kawża prinċipali
      
      
         Rikorrenti: Super Bock Bebidas SA
      
         Konvenuta: Autoridade Tributária e Aduaneira
      
         Dispożittiv
      
      L-Artikolu 17(6) tas-Sitt Direttiva tal-Kunsill 77/388/KEE tas-17 ta’ Mejju 1977 fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima kif ukoll l-Artikolu 168(a), u l-Artikolu 176 tad-Direttiva tal-Kunsill 2006/112/KE tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandhom jiġu interpretati fis-sens li ma jipprekludux il-leġiżlazzjoni ta’ Stat Membru li daħlet fis-seħħ fid-data tal-adeżjoni ta’ dan tal-aħħar fl-Unjoni Ewropea, li skontha l-esklużjonijiet mid-dritt għal tnaqqis tat-taxxa fuq il-valur miżjud fuq l-ispejjeż marbuta, b’mod partikolari, mal-akkomodazzjoni, l-ikel, ix-xorb, il-kiri ta’ krozzi, il-karburant u l-pedaġġ, japplikaw ukoll fil-każ li jiġi stabbilit li dawn l-ispejjeż ġew esposti għall-akkwist ta’ oġġetti u ta’ servizzi użati għall-ħtiġijiet tat-tranżazzjonijiet intaxxati.
      
         (1)  ĠU C 54, 17.2.2020